དེ་ནས་ངེད་གཉིས་བརྒྱུད་ལམ་གཞན་ཐོག་བཀའ་མོལ་བྱུང་བ་ལྟར།སྒྱུར་བཅོས་དང་བསྟུན་འགྱུར་ཞེས་པ་དེ་བསྒྱུར་བའི་ཁུལ་ཡིན།སྔ་མ་སྒྱུར་བཅོས་སུ་བསྒྱུར་བར་སྐྱོན་ཅང་མ་མཐོང་།ཞེས་པ་དེ་སྒྱུར་ཚུལ་ཐད་གྲོགས་པོ་མང་པོ་དང་གྲོས་བསྡུར་བྱེད་མྱོང་།དེའི་མ་ཚིག་གི་གོ་དོན་ནི།སྲོག་ཆགས་ཚང་མས་ཁོར་ཡུག་ལ་བསྟུན་ཏེ་རང་ཉིད་ལ་འགྱུར་བ་གཏོང་བ་དང་འབྲེལ་བ་དཔེར་ན།བྱང་སྣེའི་ས་ཁུལ་དུ་ཁ་བ་མང་སྟབས།དེ་ཁུལ་གྱི་དོམ་རྣམས་ཁ་དོག་དཀར་པོར་གྱུར་པ་དང་།བོད་མི་རྣམས་ས་མཐོར་གནས་སྟབས།འཚོ་རླུང་མང་པོ་མི་དགོས་པར་གནས་ཐུབ་པར་གྱུར་པ་སོགས།གནས་སྟངས་དང་ཁོར་ཡུག་ལ་བསྟུན་ཏེ་འགྱུར་བ་འགྲོ་བ་དེར་ཟེར།ང་ཚོས་དོན་དེ་མཚོན་བྱེད་དུ་བསྟུན་འགྱུར་ཞེས་པའི་ཐ་སྙད་འདི་བེད་སྤྱོད་བྱས་པ་ཡིན།